SCBS จับมือ SCB10X เปิดตัว ROBO ADVISOR
SCB จับมือ SCB10X เปิดตัว ROBO ADVISOR
22 พ.ย. 2562

บริษัทหลักทรัพย์ ไทยพาณิชย์ จำกัด (SCBS) จับมือ SCB 10X เปิดตัวบริการ ROBO ADVISOR ออกแบบและบริหารพอร์ตกองทุนรวมอัตโนมัติด้วยสมองกลอัจฉริยะ หรือ AI (Artificial Intelligence) เป็นรายแรกในไทย ผ่านแอป EASY INVEST ชูจุดเด่นเลือกเฟ้นกองทุนที่ดีที่สุดในกลุ่ม (Top of the league) เป็นตัวแทนลงทุนในพอร์ต จัดทัพสัดส่วนการลงทุนให้เหมาะสมกับภาวะตลาดและความเสี่ยงของผู้ลงทุนปรับพอร์ตลงทุนอัตโนมัติเพื่อจัดสัดส่วนการลงทุนให้เหมาะสมอยู่เสมอ พร้อมระบบวิเคราะห์ประมวลผล 7 วัน 24 ชั่วโมง ปรับพอร์ตให้ทันท่วงที เริ่มต้นลงทุนขั้นต่ำครั้งแรกเพียง 3,000 บาท ตั้งเป้ามีผู้ลงทุนผ่านแพลตฟอร์มใหม่นี้ 100,000 บัญชี ภายในปี 2563